Source: http://fincont.net/legislatie/actualizata/codul-fiscal/titlul-6-modificari-din-4-decembrie-2008-341/
Timestamp: 2018-03-21 20:16:40+00:00

Document:
Codul Fiscal - Titlul VI modificari din 4 Decembrie 2008 - Taxa pe valoarea adaugata - Legislatie | Fincont.NET
Acasa»Legislatie»Actualizata»Codul Fiscal»Titlul VI modificari din 4 Decembrie 2008
Ordonanta de urgenta nr. 200 din 4 decembrie 2008
Codul Fiscal - Titlul VI modificari din 4 Decembrie 2008
Titlul I - 16 Octombrie 2008
Titlul II - 4 Decembrie 2008
Titlul III - 4 Decembrie 2008
Titlul IV - 28 Decembrie 2007
Titlul V - 4 Decembrie 2008
Titlul VI - 4 Decembrie 2008
Titlul VII - 4 Decembrie 2008
Titlul VIII - 16 Octombrie 2008
Titlul X - 1 Iunie 2005
Modificari din 20 Ianuarie 2015
Modificari din 23 Mai 2014
Modificari din 14 Mai 2014
Modificari din 12 Februarie 2014
Modificari din 19 Decembrie 2013
Modificari din 30 August 2013
Modificari din 6 Februarie 2013
Modificari din 15 Noiembrie 2012
Modificari din 8 Noiembrie 2012
Modificari din 31 Mai 2011
Modificari din 31 Decembrie 2010
Modificari din 30 Iulie 2010
Modificari din 28 Iulie 2010
Modificari din 22 Decembrie 2008
Modificari din 3 Aprilie 2007
Modificari din 2 Martie 2007
Modificari din 19 Iulie 2006
Modificari din 19 Noiembrie 2004
5. La articolul 140, alineatul (1) se modifică şi va avea următorul cuprins:
(1) Cota standard este de 19% şi se aplică asupra bazei de impozitare pentru operaţiunile impozabile care nu sunt scutite de taxă sau care nu sunt supuse cotelor reduse.
6. La articolul 140 alineatul (2), partea introductivă se modifică şi va avea următorul cuprins:
7. La articolul 140, după alineatul (2) se introduce un nou alineat, alineatul (2^1) cu următorul cuprins:
(2^1) Cota redusă de 5% se aplică asupra bazei de impozitare pentru livrarea locuinţelor ca parte a politicii sociale, inclusiv a terenului pe care sunt construite. Terenul pe care este construită locuinţa include şi amprenta la sol a locuinţei. În sensul prezentului titlu, prin locuinţă livrată ca parte a politicii sociale se înţelege:
a) livrarea de clădiri, inclusiv a terenului pe care sunt construite, destinate a fi utilizate drept cămine de bătrâni şi de pensionari;
b) livrarea de clădiri, inclusiv a terenului pe care sunt construite, destinate a fi utilizate drept case de copii şi centre de recuperare şi reabilitare pentru minori cu handicap;
c) livrarea de locuinţe care au o suprafaţă utilă de maximum 120 mp, exclusiv anexele gospodăreşti, a căror valoare, inclusiv a terenului pe care sunt construite, nu depăşeşte suma de 380.000 lei, exclusiv taxa pe valoarea adăugată, achiziţionate de orice persoană necăsătorită sau familie. Suprafaţa utilă a locuinţei este cea definită prin Legea locuinţei nr. 114/1996, republicată, cu modificările şi completările ulterioare. Anexele gospodăreşti sunt cele definite prin Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare. Cota redusă se aplică numai în cazul locuinţelor care în momentul vânzării pot fi locuite ca atare şi dacă terenul pe care este construită locuinţa nu depăşeşte suprafaţa de 250 mp, inclusiv amprenta la sol a locuinţei, în cazul caselor de locuit individuale. În cazul imobilelor care au mai mult de două locuinţe, cota indiviză a terenului aferent fiecărei locuinţe nu poate depăşi suprafaţa de 250 mp, inclusiv amprenta la sol aferentă fiecărei locuinţe. Orice persoană necăsătorită sau familie poate achiziţiona o singură locuinţă cu cota redusă de 5%, respectiv:
1. în cazul persoanelor necăsătorite, să nu fi deţinut şi să nu deţină nicio locuinţă în proprietate pe care au achiziţionat-o cu cota de 5%;
2. în cazul familiilor, soţul sau soţia să nu fi deţinut şi să nu deţină, fiecare sau împreună, nicio locuinţă în proprietate pe care a/au achiziţionat-o cu cota de 5%;
d) livrarea de clădiri, inclusiv a terenului pe care sunt construite, către primării în vederea atribuirii de către acestea cu chirie subvenţionată unor persoane sau familii a căror situaţie economică nu le permite accesul la o locuinţă în proprietate sau închirierea unei locuinţe în condiţiile pieţei.
Conform Ordonantei de urgenta nr. 200/2008, modificarile aduse art. 140 intra in vigoare incepand cu data de 15 decembrie 2008.
Conditii de exercitare a dreptului de deducere
8. La articolul 146 alineatul (1), literele c) şi d) se modifică şi vor avea următorul cuprins:
c) pentru taxa achitată pentru importul de bunuri, altele decât cele prevăzute la lit. d), să deţină declaraţia vamală de import sau actul constatator emis de organele vamale, care să menţioneze persoana impozabilă ca importator al bunurilor din punctul de vedere al taxei, precum şi documente care să ateste plata taxei de către importator sau de către altă persoană în contul său. Importatorii care deţin o autorizaţie unică pentru proceduri vamale simplificate eliberată de alt stat membru trebuie să deţină o declaraţie de import pentru TVA şi accize;
d) pentru taxa datorată pentru importul de bunuri efectuat conform art. 157 alin. (4) şi (5), să deţină declaraţia vamală de import sau actul constatator emis de organele vamale, care să menţioneze persoana impozabilă ca importator al bunurilor în scopuri de taxă, precum şi suma taxei datorate. Importatorii care deţin o autorizaţie unică pentru proceduri vamale simplificate eliberată de alt stat membru trebuie să deţină o declaraţie de import pentru TVA şi accize. De asemenea, persoana impozabilă trebuie să înscrie taxa pe valoarea adăugată ca taxă colectată în decontul aferent perioadei fiscale în care ia naştere exigibilitatea;
Conform Ordonantei de urgenta nr. 200/2008, lit. c) si d) se modifica incepand cu data de 01 ianuarie 2009.
Raspunderea individuala si in solidar pentru plata taxei
9. La articolul 151^2, alineatul (5) se modifică şi va avea următorul cuprins:
(5) Persoana care îl reprezintă pe importator, persoana care depune declaraţia vamală de import sau declaraţia de import pentru TVA şi accize şi proprietarul bunurilor sunt ţinuţi răspunzători individual şi în solidar pentru plata taxei, împreună cu importatorul prevăzut la art. 151^1.
Conform Ordonantei de urgenta nr. 200/2008, alin. (5) se modifica incepand cu data de 01 ianuarie 2009.
Art. 156^3
10. La articolul 156^3 alineatul (5), litera a) se modifică şi va avea următorul cuprins:
a) până la data de 25 inclusiv a lunii următoare celei în care ia naştere exigibilitatea operaţiunilor prevăzute la alin. (1), (2) şi (4);
11. La articolul 156^3, după alineatul (8) se introduce un nou alineat, alineatul (9), cu următorul cuprins:
(9) Importatorii care deţin o autorizaţie unică pentru proceduri vamale simplificate eliberată de alt stat membru trebuie să depună la organele vamale o declaraţie de import pentru TVA şi accize la data la care intervine exigibilitatea taxei conform prevederilor art. 136.
Conform Ordonantei de urgenta nr. 200/2008, modificarile aduse art. 156^3 intra in vigoare incepand cu data de 01 ianuarie 2009.
Plata taxei la buget
12. La articolul 157, alineatul (3) se modifică şi va avea următorul cuprins:
(3) Taxa pentru importuri de bunuri, cu excepţia importurilor scutite de taxă, se plăteşte la organul vamal, în conformitate cu reglementările în vigoare privind plata drepturilor de import. Importatorii care deţin o autorizaţie unică pentru proceduri vamale simplificate eliberată de alt stat membru trebuie să plătească taxa pe valoarea adăugată la organul vamal până la data la care au obligaţia depunerii declaraţiei de import pentru TVA şi accize.
Conform Ordonantei de urgenta nr. 200/2008, alin. (3) se modifica incepand cu data de 01 ianuarie 2009.

References: articolul 140
 articolul 140
 articolul 140
 articolul 146
 articolul 151
 articolul 156
 articolul 156
 articolul 157